Den Nord-Cimbriske Tilskuer, 1842-05-14
Blandinger. Endelig har Redactionen modtaget Hamburger, Blade, nemlig Neue Zeitung" af 9de og 10de Mai, de bekræfte i det Væsentlige alt hvad der gjennem andre Aviser er fortalt om Jldebranden i Hamburg: "Fire Dage fra Torsdag Kl. 1 om Natten til Søndag Morgen, (nogle Timer for Middag) rasede Flammerne, og fortærede meere end 1/4 Deel af Staden. Længden af det ødelagte Terrain gaaer fra Deichstrasse til Detensionshuset, og dens største Bredde fra Gansemark til den ny Skolebygning. De ødelagte Gader og offentlige Bygninger ere følgende: Deichstrasse tildeels til høire, til venstre aldeles nedbrændt; Østsiden af Rødingsmarck, Grützwiete, Hopfenmark, Nicolaikirken med de paa Kirkegaarden værende Bygninger, Neuenberg, Bohnenstrasse, Mühlenbrücke, grosse und kleine Buhrstad, Raadhuset, Banken, den gamle Børs og Commerciumet, nogle Huse af Nesgaden, grosse Backerstrasse, Embekshuus, hvori Handels retten holdes, en Deel af Dornbusch, Pilzerstrasse tildeels, Filterstrasse, en Deel af Fischmarkt, Størstedelen af Schmiedestrasse, der Berg, store og lille Johannisstrasse, Knochenhauerstrasse, Breitegribel, Adolphspladsen, dog blev den nye Børs reddet, Schauenburgerstrasse, Stavenpforte, der Plan, Mönkedam, Altenwallstrasse, Graskeller, den største Deel af Neuenwall (men Stads- og Posthuset blev skaanet) Scheelengang og Voglerswall, den sydlige Side af grosen Bleichen, kleine Königstrase, og Hjørnet af grose Königsstrasse, hele alte Jungfernstieg med samtlige store Hoteller indtil Gerberhoff, Husene bey der Kunst, Bergstrasse, Petrikirken, grosse undkleine Paulstrasse, Zuchthausstrasse, das Spinnhuus, Detensionshuset ved Alsterport, Raboisen, Schachtstrasse, Rosenstrasse, Pferdemark, en Side af Breitenstrasse, Gertrude kirken med Taarn, og omgivende Bygninger, kurze Twicte, Vassertwiete, Neueweg og Lilienstrasse. Tabet af Menneskeliv angives forholdsmessig ikke saa stort; men Skaden paa Bygninger, Vare og Møbler var indtil da uberegnelig. Det var først Fredag Morgen, at Flammerne sprang over den lille Alster og angreb paa eengang Neuen wall og Voglerswall, fra Neuenwall blev den hele nedre Deel indtil Værtshuset "die Sonne" fortæret, om Middagen angrebe Flammerne Jungfernstiegs pragtfulde Hoteller, her blev Salomon Heines Huus og Streits Hotel sprængt i Luften, hvorved det øvrige Neustadt blev reddet; men sydlig mod Breitengrubel og Bergstrasse væltede Flammehavet, sig frem, for sildig blev de til Petrikirke grændsende Bygninger sprængt, Løverdag Morgen Kl. 9. stod Taarnet i Flammer, og det gamle herlige Klokkespil spillede for sidste Gang: "Allein Gott in der Hob sei Ehr!" Fra Bergstrasse udbredte Jlden sig til Pferdemark og Rosenstrasse; men her blev man Herre over Flammerne, og de standsedes. Allerede Torsdag kom Sprøiterne fra Altona, en Deel af Altonaer Militaire, og et anseeligt Antal Tømmerfolk og Haandværkere, og fra Hamburg, Stade, Lübeck, Bremen indtraf al Slags Hielp. Der beklages dybt, at Søndag Middag tog den oprørte offentlige Mening blandt den laveste Folkeclasse en skrækkelig Retning, og et Slags Vanvid bemægtigede sig samme. – man talede om Brandstiftere og enkelte Fremmede bleve et Offer for Folkets Raserie; men Borgergarden og det frivillige Politie forhindrede at der blev flere Offere, ved at arrestere de formeentlige Skyldige. Af en Bekjendtgjørelse fra Politiet, seer man, at det især er mod Engelænderne at den lavere Pøbels Mistanke har været rettet, og der beklages saaledes at Overingenieur Lindlav, og Jngenieurerne Giles og Thomsen ere blevne insulterede. - Vel er Skaden stor og saaledes har Huset Levin Behrens Sønner mistet Gaard og Pakhuus med et Manufacturlager af halvanden Millions Værdie, og Ech. Johns, Pariss's og flere andre Palaier med tilliggende store, fyldte Huse ere opbrændte og 60 Gader med 1500 til 2000 Huse ligge i Aske, hvoriblandt: Archivet, Slagterboderne, næsten alle store Boghandlinger, saasom Hoffmann, Kampe, Pertes og Besser, Herold, Kittler, Berendsohn, Bødeker, Niemeyer, Commchers Kunsthandling, Bøhmes Musicalienhandlung, de 2 offentlige Tidender Børsenhalle" og Correspondentens Officiner, næsten alle de store Hoteller og Værtshuse i Neuenmall og Jungfernstieg, Alte Stadt London, Belvdere, Hotel de Russie, St. Petersburg, Streits Hotel, Kronprinds, Wilder Mann, Kramer Amtshuus, Schnartzer Elephant, de første Mode= og Lurus Magaziner, flere store Apotheker og Bogtrykkerier; men reddede ere: Kielderen med Bankens Sølvforraad, Cremons store Lager, Catharinenstrasse, Vandrahme, Reichenstrassen, Neustads store Manufactur=Oplager, saa at skjøndt mangfoldige Vahre ere gaaet tabt, ere dog flere i Behold. Hele den Deel af Staden som støder til Havnen saavel Over som Nederhavnen er aldeles ikke berørt af Jlden. Bankudtællinger gaae deres sædvanlige Gang. Af Hamburgs Befolkning circa 140,000 Mennesker, ere de 30,000 blevne huusvilde; men betydelig Hielp og Gaver ville og saa indkomme fra Tydskland; saaledes siger Berliner Statstidende, at Tydskland vil vist ikke undlade at staae dets største og meest indflydelsesrige Handelsstad Bie; Storhertugen af Mecklenburg, har for sin Deel skjænket 30,000 Mk. Bco.